Είμαι ασφαλής στο Διαδίκτυο- ένα διδακτικό μ-σενάριο (από Μιχαηλίδου Δέσποινα)

video Αρχείο:Placeholder

**Είμαι ασφαλής στο Διαδίκτυο**

*Ένα διδακτικό μ-σενάριο*​

*1.      '***Τίτλος Διδακτικού Σεναρίου**

Είμαι ασφαλής στο Διαδίκτυο

*2.      '***Γνωστικά αντικείμενα και ιδιαίτερα κεφάλαια/έννοιες**

Τεχνολογίες Πληροφορικής και Επικοινωνιών. Ασφάλεια στο Διαδίκτυο, Διαδικτυακός εκφοβισμός, Εθισμός , Παραπληροφόρηση, Πνευματική ιδιοκτησία και δικαιώματα και Προσωπικά δεδομένα.

*3.      '***Τάξη στην οποία απευθύνεται και Εκτιμώμενη Διάρκεια Διδακτικού Σεναρίου**

Στ τάξη Δημοτικού – 1 διδακτική ώρα (45 λεπτά).

*4.      '***Διδακτικοί στόχοι**

Μετά το τέλος της διδακτικής διαδικασίας ο μαθητής θα πρέπει:

-να είναι ικανός να χρησιμοποιεί το Διαδίκτυο με ασφάλεια τηρώντας βασικούς κανόνες προστασίας

-να αναγνωρίζει το φαινόμενο του Διαδικτυακού εκφοβισμού και να γνωρίζει τους τρόπους πρόληψης, αποφυγής αλλά και καταγγελίας του.

-να αναπτύξει κανόνες ορθής διαδικτυακής συμπεριφοράς και ενασχόλησης για αποφυγή του εθισμού

-να διακρίνει φαινόμενα παραπληροφόρησης στο Διαδίκτυο

-να αναγνωρίζει τη σημασία της άδειας χρήσης περιεχομένου και λογισμικού που χρησιμοποιεί στο Διαδίκτυο

-να σέβεται και να αναφέρει τα πνευματικά δικαιώματα σε πληροφορίες που αντλεί από διαδικτυακές πηγές.

-να αναγνωρίζει πιθανούς κινδύνους από χρήση εφαρμογών λογισμικού επικοινωνίας , τη συμμετοχή σε κοινωνικά δίκτυα και την εγγραφή σε δικτυακούς τόπους.

*5.      '***Συνοπτική περιγραφή του διδακτικού σεναρίου**

Α) Ο διδάσκων χωρίζει τους μαθητές σε 6 ομάδες των 3-4 μαθητών η κάθε μια.

Β) Αναθέτει σε κάθε ομάδα ένα επιμέρους θέμα από τα παρακάτω το οποίο θα είναι και το όνομα της ομάδας: (μοιράζει χαρτόνι με το θέμα-όνομα της κάθε ομάδας)

1η ΟΜΑΔΑ Κανόνες ασφαλούς χρήσης Διαδικτύου

2η ΟΜΑΔΑ Διαδικτυακός εκφοβισμός

3η ΟΜΑΔΑ Εθισμός στο Διαδίκτυο

4η ΟΜΑΔΑ Παραπληροφόρηση

5η ΟΜΑΔΑ Πνευματική Ιδιοκτησία και δικαιώματα

6η ΟΜΑΔΑ Προσωπικά Δεδομένα

Γ) Οι ομάδες θα καθίσουν σε έναν υπολογιστή η κάθε μία και θα τους μοιραστεί το παρακάτω φύλλο εργασίας ηλεκτρονικά. Για τις ανάγκες του μαθήματος θα έχει φροντίσει ο διδάσκων να έχει ανοιχτούς μόνο 6 ηλεκτρονικούς υπολογιστές.

'*6.      '***Φύλλο εργασίας**

1.      Ανοίξτε και παρακολουθήστε προσεκτικά το βίντεο που αντιστοιχεί στην ομάδα σας:

1η ΟΜΑΔΑ Κανόνες ασφαλούς χρήσης Διαδικτύου https://saferinternet4kids.gr/video/asfaleia-sto-internet-2/

2η ΟΜΑΔΑ Διαδικτυακός εκφοβισμός https://saferinternet4kids.gr/video/diadiktyakos-ekfovismos/

3η  ΟΜΑΔΑ Εθισμός στο Διαδίκτυο  https://saferinternet4kids.gr/video/ehismow-mikra-paidia/

4η  ΟΜΑΔΑ Παραπληροφόρηση  https://internetsafety.pi.ac.cy/kids-misinformation

5η ΟΜΑΔΑ Πνευματική Ιδιοκτησία και δικαιώματα  https://www.e-parenting.gr/articles/pneymatiki-idioktisia-kai-diadiktyo

6η  ΟΜΑΔΑ Προσωπικά Δεδομένα  https://saferinternet4kids.gr/video/idiotikotita/

2.      Συζητείστε μεταξύ σας 5 λεπτά η κάθε ομάδα και σημειώστε τα κύρια σημεία για το θέμα σας

3.      Ανοίξτε τις παρακάτω εφαρμογές κουίζ ανάλογα με τις ομάδες σας και απαντήστε

1η ΟΜΑΔΑ Κανόνες ασφαλούς χρήσης Διαδικτύου

http://www.saferinternet.gr/games/quiz1\_etiquetteRANSWpages.html

2η ΟΜΑΔΑ Διαδικτυακός εκφοβισμός

http://www.saferinternet.gr/games/quiz1\_chat\_RANSWpages.html

3η  ΟΜΑΔΑ Εθισμός στο Διαδίκτυο

https://saferinternet4kids.gr/quiz-saferinternet4kids/quiz-addiction/

4η  ΟΜΑΔΑ Παραπληροφόρηση

http://www.esafetykit.net/index2.html και πάτησε το link Διασκέδαση και μετά το κουίζ

5η ΟΜΑΔΑ Πνευματική Ιδιοκτησία και δικαιώματα

http://www.esafetykit.net/index2.html και πάτησε το link Διασκέδαση και μετά το κουίζ

6η  ΟΜΑΔΑ Προσωπικά Δεδομένα

http://www.saferinternet.gr/games/quiz1\_mobile\_RANSWpages.html

4.      Το κάθε κουίζ ήταν σχετικό μόνο  με το θέμα σας ή ρωτούσε και πράγματα που αφορούν τα θέματα των άλλων ομάδων;

5.      Ο κάθε ένας από εσάς να γράψει στο πίσω μέρος του χαρτονιού με το θέμα της ομάδας σας 1 συμβουλή που θα  έδινε στους συμμαθητές του και που θεωρεί την πιο σημαντική.

6.      Ο κάθε μαθητής να σηκωθεί και  να διαβάσει δυνατά τη συμβουλή του στους υπόλοιπους μαθητές της τάξης.

7.      Κολλήστε τα χαρτόνια σε εμφανές σημείο στο τοίχο του εργαστηρίου υπολογιστών

'*7.      '***Πρόσθετα στοιχεία**

Το εύρος του αντικειμένου είναι μεγάλο και για αυτό το λόγο θα πρέπει ο διδάσκων να θέσει όρια στο πόσο θα επεκταθεί. Αυτό επιτυγχάνεται μέχρι ένα βαθμό με το συγκεκριμένο φύλλο εργασίας που καθορίζει την προβολή συγκεκριμένων βίντεο ή παιχνιδιού με  τα συγκεκριμένα κουίζ ώστε να περιοριστούν οι μαθητές και να μην «χαθούν» στο τεράστιο όγκο πληροφοριών για το συγκεκριμένο θέμα της Ασφάλειας στο Διαδίκτυο. Ακόμα και οι συγκεκριμένες σελίδες που έχουν χρησιμοποιηθεί στο φύλλο εργασίας (www.saferinternet.gr, www.saferinternet4kids.gr, www.esafetykit.net ) έχουν πλήθος περιεχομένου για τα συγκεκριμένα θέματα που θα μπορούσε ο μαθητής να αποπροσανατολιστεί ακόμα και μέσα σε αυτές. Για αυτό το λόγο δίνονται πολύ συγκεκριμένα θέματα και αντικείμενα στην κάθε ομάδα ώστε να προκύψει το απαιτούμενο μαθησιακό αποτέλεσμα μέσα στην 1 διδακτική ώρα.

Σε αντίθεση λοιπόν με μια απλή διάλεξη για τα 6 επιμέρους θέματα που χωρίσαμε το κεφάλαιο Ασφάλεια στο Διαδίκτυο που θα ακουγόταν στους μαθητές σαν κήρυγμα και καταιγισμός από κανόνες, ανακαλύπτουν ο κάθε ένας μόνος του τη γνώση μέσα από ευχάριστα βίντεο και κουίζ δημιουργημένα για την ηλικία τους. Φαίνεται αρχικά μειονέκτημα πως η κάθε ομάδα ασχολείται με ένα θέμα αλλά επειδή στο τέλος θα παρουσιαστούν τα συμπεράσματα και θα ακούσουν ο κάθε ένας την «συμβουλή-κανόνα» του κάθε συμμαθητή του όλοι θα ενημερωθούν για όλα τα θέματα και μάλιστα στη δική τους γλώσσα και όχι σαν να ακούν την αυστηρή συμβουλή ενός μεγαλύτερου.

Επίσης λόγω του ότι τα θέματα είναι αλληλοεπικαλυπτόμενα και το ένα εμπλέκεται και εμπίπτει στο άλλο είναι πιθανό για την κάθε ομάδα να έχει εμπλακεί στην γνώση και θέματος/θεμάτων άλλης ομάδας. Το γεγονός μπορεί να μην το συνειδητοποιήσουν οι μαθητές την ώρα εκείνη αλλά θα το αντιληφθούν μετά το αντίστοιχο ερώτημα 4 του φύλλου εργασίας και  σίγουρα στο τέλος κατά την αναφώνηση των συμβουλών των μαθητών στο σύνολο της τάξης.

Ο διδάσκων θα πρέπει να κατευθύνει διακριτικά την κάθε ομάδα να καταλήξει σε συμβουλές κανόνες τέτοιους ώστε να ικανοποιούνται οι μαθησιακοί στόχοι που έχουν αναφερθεί παραπάνω (1 στόχος για κάθε αντικείμενο-θεματική ενότητα άρα και για κάθε ομάδα να τον εκφράσει σωστά).